**БЕКІТЕМІН**

 **Нұр-Сұлтан қ, әкімдігінің**

**«№53 мектеп-лицей» КММ**

 **директоры**

**\_\_\_\_\_\_\_\_\_\_\_\_\_\_ Киянова З.Е.**

 **«19»тамыз\_\_\_\_\_\_\_\_\_2019 ж.**

Нұр-Сұлтан қаласы әкімдігінің «№53 мектеп-лицей» КММ жанынан ашылған **«ZEREK»** дарынды балалар мектебіне қабылдау

 **ЕРЕЖЕСІ**

**1.** Осы Ереже Қазақстан Республикасы Үкіметінің 2012 жылғы қаңтардың 19-ғы №127 «Бастауыш, негізгі орта білімнің жалпы білім беретін оқу бағдарламаларын іске асыратын білім беру ұйымдарына оқуға қабылдаудың үлгі қағидалары» атты қаулысына, сондай-ақ 2006 жылғы наурыздың 6-ғы № 22-197 Нұр-Сұлтан қаласы әкімдігінің «№53 мектеп-лицей» КММ мектеп-лицей Жарғысына сәйкес әзірленген.

**2.** **«ZEREK» мектебінің мақсаты** - қазақ халқының ұлттық құндылықтарымен тәрбиелей отырып, дарынды, жан жақты білімді, іскер, өздік ойлау жүйесі дамыған, адамгершілігі жоғары, қабілетті тұлға қалыптастыру.

**«****ZEREK» мектебінің 10 артықшылығы**:

1. Білікті,білімді мамандардан дәріс алады;

2. Рухани құндылығы жоғары ұрпақ тәрбиеленеді;

3. Сабақтан тыс уақытта үйірмелерге қатысады;

4. Сыныптағы барлық оқушылар ұлттық аспапта ойнай алады;

5. Үй тапсырмасын мектепте орындайды;

6. Сабаққа қажетті құрал-жабдықтарды кабинетте сақтайды;

7. Екі мезгіл тамақтанады;

8. Қалалық мәдени орындарына саяхатқа шығады;

9. Жауапкершілігі артады;

10. Өзін-өзі бағалап үйренеді.

**«ZEREK оқушы» моделі:**

- Физиологиялық денсаулығы мықты,дарындылық қабілеті бар;

- Танымдық қасиеті жоғары,білімқұмар,шығармашыл,ізденімпаз;

- Тәрбиелі,бәсекеге қабілетті,өткір ойлы,белсенді,мақсат қоя білуші;

- Есте сақтау қабілеті жоғары,сөздік қоры мол.

**«ZEREK» дарынды балалар мектебінің міндеттері:**

1. Дарынды балалардың зердесін, зерттеушілік дағдыларын, шығармашылық қабілеттері мен тұлғалық өсуін дамытуға қолайлы жағдай жасау.

2. Өз бетінше ойлау, бастамашылдық және шығармашылықты дамытуға ықпал ететін жаңа білім беру технологияларын енгізу;

3. Қазақ халқының ұлттық құндылықтарымен байытылған білім беру ортасын құру.

**«ZEREK» дарынды балалар мектебіне қойылатын талаптар:**

* Оқу жылының бірінші жарты жылдығы бойынша оқушының мектепке бейімделуі оның ішінде мектеп ережесінің талаптарын орындауы, сабаққа тиянақты қатысуы, таңдау пәндері  *(домбыра,ұлттық тағылым, шахмат,т.б.,)* бойынша үлгеріміне жазбаша анықтама жасалады;
* Бірінші сыныптың оқу жылы соңында оқушы үлгерімінің қортындысы бойынша салыстырмалы анықтама жасалады;
* Егер оқушы үлгерімі «орташа» баға болса екінші «ZEREK» сыныбына қабылданбайды;

***ЕСКЕРТУ: «ZEREK» мектебіне конкурстық қабылдаудағы оқушының қабілетін анықтауға дайындалған сауалнамаларды, сұрақнамаларды шығармашылық топтың авторлық құқығын қорғау мақсатында және таралып кетпеуі үшін фото-суретке, видеоға, көшірмесін алуға қатаң тиым салынады.***

**3.** **«ZEREK»** мектебіне қабылдау конкурстық негізде өткізіледі.

1) Конкурстық іріктеу бастауыш сынып мұғалімдерінің бала мен ата-анасының қатысуымен жеке әңгімелесу негізінде *(қоршаған орта туралы, баланың интеллектуалды даму деңгейін диагностикалау, баланың жаратылыстану-математика ғылымдарын оқуға бейімділігін диагностикалау, психикалық дамуын диагностикалау, математикалық қабілеттері мен сөйлеу дамуын тексеру)* жүзеге асады.

2) Жеке және зияткерлік қабілеттерінің диагностикасы сұбаттасу негізінде жүргізіледі.

3) Диагностика нәтижелері ұпайлармен бағаланады. Жалпы нәтиже жинақталады. Комиссия шешімі бойынша **«ZEREK»** сыныптарына қабылдау әр оқушының жалпы ұпайы негізінде жүргізіледі.

**4.** Конкурстық іріктеу 2019 жылғы тамыздың 19 –ғы № 231 -ші мектеп-лицей директорының бұйрығымен құрылған қабылдау комиссиясымен жүргізіледі.

**5**. Қабылдау комиссия құрамына директордың ғылыми-әдістемелік , оқу ісі жөніндегі орынбасарлары, мұғалімдер, психолог, Қамқоршылық кеңес өкілі енгізілген. Комиссияны мектеп-лицей директоры немесе оның орынбасары басқарады.

**6**. Қабылдау комиссиясы келесі шараларды іске асырады:

1) оқушыларды **«ZEREK»** мектебіне қабылдау бойынша ата-аналармен және педагогтармен түсіндіру жұмысын жүргізу;

2) конкурстық іріктеуге қатысатын балалар тізімдерін ағымдағы жылғы 31 тамызға дейін қалыптастыру;

3) конкурстық іріктеу өткізу бойынша жұмысты ұйымдастыру;

4) апелляцияға түскен ұсыныстардың негізділігін қарау және шешім қабылдау.

**7.** Жұмыс қорытындысын шығару және **«ZEREK»** мектебіне қабылдауға ұсынылған оқушылар тізімдерін бекіту туралы шешім қабылдау бойынша Қабылдау комиссиясының қорытынды отырысын ағымдағы жылғы 31 тамызға дейін өткізу қажет.

**8.** Әңгімелесу негізінде өткізілген іріктеу нәтижесінде әр сыныпқа (қазақ, орыс) 26-28 баладан топталады.

**9. «ZEREK»** мектебіне қабылдауға ұсынылған оқушылар тізімдері мектеп-лицей директорының бұйрығымен бекітіледі.

**10.** Конкурстық іріктеуді өткізу мерзімі – ағымдағы жылғы 25-31 тамыз.

**11**. Әңгімелесуге қатысу үшін баланың ата-анасы (заңды өкілі) ағымдағы жылғы 25 – 27 тамыз мерзімде мектеп-лицей кеңсесіне конкурстық іріктеуге қатысу туралы өтініш тапсыру қажет.

**12.** ҚР Үкіметінің 2009 жылғы шілденің 20-ғы № 1102 қаулысына және Астана қаласы Білім басқармасының ММ-нің 2017 жылғы желтоқсанның 14-гі № 711 **«Мемлекеттік Білім беру мекемелерінің тауарларды ( жұмыстарды,қызметтерді) өткізу жөніндегі ақылы қызмет түрлерін көрсету және олардың тауарларды (жұмыстарды,қызметтерді) өткізуден түскен ақшаны жұмсау ережесі»** бұйрығына сәйкес ақылы түрдегі білім беретін қосымша үйірмелерден басқа,  **«ZEREK»** дарынды балалар мектебіне оқушылары ақысыз білім алады, сабақ және тамақтану кестесі қосымша бұйрықпен бекітіледі.

**13**. **«ZEREK»** мектебі оқушыларының киім үлгісі мектеп формасындай сақталады, тек айырмашылығы арнайы жасалған логотипте болады.

 Шығармашылық топтар ФИО қолы, күні

Ата ана қолы, күні